נעמי ווטס

נעמי אלן ווטס (באנגלית: Naomi Ellen Watts; נולדה ב-28 בספטמבר 1968) היא שחקנית ומפיקת קולנוע בריטית, אשר הייתה מועמדת לשני פרסי אוסקר לשחקנית הטובה ביותר; עבור תפקידה בתור כריסטינה פק בסרט "21 גרם" (2003) ועבור תפקידה בתור מריה בנט (אנ') בסרט "הבלתי אפשרי" (2012).

ביוגרפיה
ווטס נולדה בכפר שורהם במחוז קנט, אנגליה למשפחה נוצרית ממוצא אנגלי, ולשי ואוסטרלי. אביה, פיטר ווטס (1946–1976), היה מהנדס סאונד שעבד בין היתר עם הפינק פלויד, ואימה, מייב אדוארדס, ילידת אנגליה שגדלה באוסטרליה, הייתה סוחרת עתיקות ומעצבת תלבושות. יש לה אח שגדול ממנה בשנה בשם בן. הוריה נפרדו כשהייתה בת 4, ואביה נפטר כשהייתה בת 7. לאחר מות אביה, עברה ווטס עם אימה ואחיה לאנגלסי, וויילס, שם התגוררו עם הסבים שלהם. לאחר צפייתה בסרט "תהילה" ב-1980 החליטה ווטס כי היא רוצה להיות שחקנית.

ב-1983, בגיל 14, עברה ווטס עם משפחתה לסידני שבאוסטרליה.

ווטס למדה במספר בתי ספר תיכונים ובאחד מהם למדה לצידה של ניקול קידמן. במהלך שנותיה בתיכון החלה ללמוד משחק. ב-1986 לקחה הפסקה מתחום המשחק ונסעה ליפן לעבוד כדוגמנית. לאחר ארבעה חודשים חזרה לאוסטרליה ועבדה בחנות כלבו מקומית. לאחר מכן עבדה כעוזרת לעורך אופנה. הזמנה מקרית להשתתפות בהצגת דרמה גרמה לווטס לעזוב את עבודתה ולהשקיע בקידום קריירת משחק.

קריירה
קריירת המשחק של ווטס החלה ב-1986 כאשר הופיעה בפרסומות ובתפקידים קטנים בסדרות טלוויזיה אוסטרליות כמו: "קרוב רחוק". ב-1991 השתתפה בסרט העצמאי "פלירט" לצידם של ניקול קידמן וטנדי ניוטון.
ב-1994, עברה ווטס לארצות הברית וקיבלה תפקיד משני בסרט "פצצה על הטנק". לאחר מכן, היה קשה לה למצוא תפקידים משמעותיים בהוליווד, והיא הופיעה בסדרות קצרות או בסרטים שלא זכו להצלחה. היא נבחנה לסרטים "פגוש את ההורים", "איש על הירח" ו"אבא מתארס" אך לא התקבלה. לבסוף נבחרה לתפקיד משני בסרט "יופי מסוכן".

ב-2001 הופיעה בסרט האימה "Down". הסרט זכה לביקורות שליליות. לאחר מכן הופיעה בסרט "מלהולנד דרייב", וזכתה על השתתפותה בסרט בפרס "שחקנית השנה" בפסטיבל קאן. באותה שנה גם הפיקה וכיכבה בסרט הקצר "Ellie Parker" שהתמודד בפסטיבל סאנדנס.

ב-2002 כיכבה בסרט המצליח "הצלצול".

ב-2003 הופיעה בסרטים: "כנופיית נד קלי" לצד הית' לדג'ר ואורלנדו בלום, "הגירושים" לצידה של קייט הדסון, ו"21 גרם". על הופעתה בסרט, זכתה ווטס בפרס הקהל לשחקנית הטובה ביותר בפסטיבל ונציה 2003, והייתה מועמדת לפרס האוסקר.

ב-2004, היא הפיקה וכיכבה בסרט "אנחנו לא גרים כאן יותר".
ב-2005, היא כיכבה ב"הצלצול 2" וב"קינג קונג" של פיטר ג'קסון. ב-2006, היא הופיעה בסרט "הצעיף הצבעוני" וב-2007 היא הופיעה בסרט "משחקי שעשוע", גרסה אמריקאית (רי-מייק) שביים מיכאל הנקה לסרטו דובר הגרמנית באותו שם.

בינואר 2010 לוהקה לסרט האימה "Dream House".

בשנת 2014 שיחקה לצד בן סטילר ואמנדה סייפריד בסרט הקומדיה "כשנהיה צעירים", וגילמה את לסלי טרומן בסרט זוכה פרס האוסקר "בירדמן" בכיכובו של מייקל קיטון.

בשנת 2015 שיחקה בסרטו של גאס ואן סנט, "ים של עצים", לצד מתיו מקונוהיי. וגילמה את אוולין בסרטים "מורדים" ו"נאמנים", הסרט השני והשלישי בסדרת "מפוצלים".
בשנת 2017 הופיעה בסרטו של הבמאי קולין טרוורו "הספר של הנרי" לצד ג'יידן ליברהר.

ב-2022 גילמה את הדמות אמא בסרט האימה "לילה טוב אמא" מבית אולפני אמזון.

 פעילות ציבורית 
ב-2006, נבחרה ווטס לשגרירה של רצון טוב מטעם האומות המאוחדות כדי להעלות את המודעות לאיידס.

חיים אישיים
בין השנים 2002–2004 הייתה ווטס בזוגיות עם השחקן האוסטרלי הית' לדג'ר.

ב-2005, החלה ווטס לצאת עם השחקן האמריקאי-יהודי לייב שרייבר. בנם הראשון, אלכסנדר 'סשה' פיט, נולד ב-2007, ובנם השני, סמואל קאי, נולד ב-2008. הם התארסו בינואר 2009, ובהמשך השנה הגיעה ווטס עם בן זוגה ושני ילדיה לביקור קצר בישראל. ב-26 בספטמבר 2016, הודיעו ווטס ושרייבר על פרידתם, לאחר 11 שנות זוגיות.

החל מ-2017, היא בזוגיות עם השחקן האמריקאי בילי קרודופ (עמיתה לסדרה "צוענייה"). השניים נישאו ב-9 ביוני 2023 בבית המשפט במנהטן.

פילמוגרפיה 
 קולנוע 
+שנהסרטתפקידהערות1986For Love Aloneחברה של ליאו1991פלירטג'נט אודג'רס1993הצגה יומיתכוכבת בשופינגאובדן חושים בסרגסופאני גרייGross Misconductג'ניפר קרטרThe Custodianלואיס1995פצצה על טנקנערת סילון1996ילדי התירס 4: הכינוסגרייס רוד'סPersons Unknownמולי ל. צ'נוות'1997Under the Lighthouse Dancingלואיס1998יופי מסוכןג'וליה דה-לזה1999כתוב בכוכביםאליס2001Downג'ניפר אוונסמלהולנד דרייבבטי אלמס / דיאן סלווין2002הצלצולרייצ'ל קלר (אנ')למות על הנוףמרדית' מיינוורינג2003כנופיית נד קליג'וליה קוקהגירושיןרוקסן די פרסאנד21 גרםכריסטינה פקמועמדת פרס אוסקר לשחקנית הטובה ביותר
מועמדת פרס באפט"א לשחקנית הטובה ביותר בתפקיד ראשי

מועמדת פרס גילדת שחקני המסך לשחקנית הטובה ביותר (אנ')2004אהבה במקום אחראדית' אוונסגם מפיקהמלכודת לנשיא (אנ')מארי אנדרסון ביקאני אוהב האקביז (אנ')דון קפמבל2005אלי פארקראלי פארקרגם מפיקההצלצול 2רייצ'ל קלר (אנ')הישאר!ליילה קולפפרקינג קונגאן דארו2006אינלנד אמפיירסוזיהצעיף הצבעוניקיטי גרסטין פייןגם מפיקה2007סימנים של כבודאנה חיטרובהמשחקי שעשועאן פרברגם מפיקה בפועל2009הבנקאלינור ויטמןאמהות וילדיםאליזבת'מועמדת פרס אינדפנדנט ספיריט לשחקנית המשנה הטובה ביותר2010כשתפגשי זר גבוה ומסתוריסאלימשחק הוגןואלרי פליים (אנ')2011בית החלומות (אנ')אן פטרסוןג'יי אדגרהלן גאנדי (אנ')2012הבלתי אפשרימריה בנט (אנ')מועמדת פרס אוסקר לשחקנית הטובה ביותר
מועמדת פרס גלובוס הזהב לשחקנית הטובה ביותר - סרט דרמה

מועמדת פרס גילדת שחקני המסך לשחקנית הטובה ביותר (אנ')

מועמדת פרס האקדמיה האירופית לקולנוע לשחקנית הטובה ביותר
מועמדת פרס גויה לשחקנית הטובה ביותר2013סרט 43סמנת'האימהות מושלמותלילגם מפיקה בפועלSunlight Jr.מליסהדיאנהדיאנה, נסיכת ויילס2014בירדמןלסלי טרומןוינסנט הקדושדאקהמועמדת פרס גילדת שחקני המסך לשחקנית המשנה הטובה ביותרכשנהיה צעיריםקורנליה שרבניק2015מורדיםאוולין ג'ונסון-איטוןים של עציםג'ואן ברנןהרסקארן מורנושלושה דורותמגיגם מפיקה בפועל2016נאמניםאוולין ג'ונסון-איטוןרוקי: הסיפור האמיתילינדה וופנרכלואים מארי פורטמן2017הספר של הנריסוזן קרפנטרטירת הזכוכיתרוז מארי וולס2018אופליהגרטרודסגן הנשיאמגישת חדשותללא קרדיט2019פנים רבות לאמתאיימי אדגרשעת הזאבג'ון לייגם מפיקה בפועל2020לומדת לעוףסם בלוםגם מפיקה2021לתפוס את הבוסג'מה וולסשעה גורליתאיימי קארגם מפיקהThis Is the Nightמארי דידיגם מפיקה בפועל2022סופה אינסופיתפאם ביילסגם מפיקהלילה טוב, אימאהאמאגם מפיקה בפועל2024עמנואל (אנ')מרגוהחבר (אנ')איריס

 טלוויזיה 
+שנהסדרהתפקידהערות1990היי אבא..!בלינדה לורנס2 פרקים1991כלותיו של ישופרנסס הפרמןמיני-סדרהקרוב רחוקג'ולי גיבסון19 פרקים1996Secrets of the Bermuda Triangleאמנדהסרט טלוויזיה של ABCTimepieceמארי צ'נדלרסרט טלוויזיה של CBS1997–1998Sleepwalkersקייט ראסלתפקיד ראשי; 9 פרקים1998The Christmas Wishרנהסרט טלוויזיה של CBS1999רוצח במצודהולי מאדוקססרט טלוויזיה של NBC2000The Wyvern Mysteryאליס פיירפילדמיני-סדרה2002The Outsiderרבקה יודרסרט טלוויזיה של שואוטיים2014בוג'ק הורסמןעצמהדיבוב; פרק: "One Trick Pony"2017טווין פיקסג'ייני אי ג'ונס10 פרקיםצוענייהג'ין הלאוויתפקיד ראשי; 10 פרקים
גם מפיקה בפועל2019בקול רםגרטשן קרלסון (אנ')מיני-סדרה2020Taronga: Who's Who in the Zooקרייניתתוכנית טבע בערוץ 9
10 פרקים; גם מפיקה2022הצופהנורה ברנוקתפקיד ראשי; 7 פרקים
גם מפיקה בפועל2024אויבות: קפוטה נגד הנשיםתפקיד ראשי; 8 פרקים
גם מפיקה בפועל

 מועמדת פרס אמי לבידור בפריים טיים לשחקנית ראשית במיני-סדרה או בסרט (אנ') (2024)
 מועמדת פרס גלובוס הזהב לשחקנית הטובה ביותר במיני-סדרה, סדרת אנתולוגיה או סרט טלוויזיה (2025)
 מועמדת פרס סטלייט לשחקנית הטובה ביותר במיני סדרה או סרט טלוויזיה (2025)2025מוגזמתאן רטיגן4 פרקים2025–הווההכל הוגןליברטי רונסוןתפקיד ראשי; 9 פרקים
גם מפיקה בפועל2026American Love Storyג'קלין קנדי-אונאסיססדרה עתידית של FX Networks

קישורים חיצוניים



 מאיה בר, נעמה ביבי, שירי תהילה נעמי, באתר את, 9 במאי 2015



הערות שוליים

קטגוריה:שחקניות קולנוע וטלוויזיה בריטיות
קטגוריה:מפיקות קולנוע בריטיות
קטגוריה:מהגרים מבריטניה לאוסטרליה
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:זוכות פרס סאטורן לשחקנית ראשית בקולנוע
קטגוריה:בריטיות שנולדו ב-1968
קטגוריה:בריטים שנולדו ב-1968